Anexa 1 la Hotărârea Consiliului Local Timișoara nr. _______/________


[bookmark: _Hlk134695543][bookmark: _Hlk127864509][bookmark: _Hlk149901373]„Liceul Tehnologic de Industrie Alimentară –  Școală verde inteligentă”   

Indicatorii de proiect, în concordanță cu prevederile Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 — Valul renovării, axa 2 — Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice).




	AMPLASAMENT:
	Municipiul Timișoara, judeţul TIMIȘ, Calea  Bogdăneștilor, nr.32/A


	BENEFICIAR:
	Municipiul Timişoara 


	Obiectiv de investiție 
	„Liceul Tehnologic de Industrie Alimentară –  
Școală verde inteligentă”   - 




 Indicatorii de proiect 

I. Situaţia existentă şi necesitatea realizării obiectivului/proiectului de investiţii 

Documentația se elaborează în vederea creșterii eficienței energetice în clădiri publice, îndeosebi a celor care înregistrează consumuri energetice mari.  Prin realizarea investiției se urmărește reducerea consumului anual specific de energie finală pentru încălzire de cel puțin 50% față de consumul anual specific pentru încălzire înainte de renovarea fiecărei dintre cele 3 clădiri (corp liceu, corp internat și corp cantină). 
Intervențiile propuse pentru fiecare clădire conduc la reducerea consumului de energie primară și a emisiilor de CO2, după cum urmează: 
În vederea realizării obiectivelor propuse in cel mai scurt timp posibil, Municipiul Timisoara a accesat fonduri nerambursabile.

II. Descrierea investiției 

Lucrările propuse a fi realizate în cadrul proiectului vor contribui la unul dintre cele șase obiective de mediu si sunt considerate conforme cu principiul de „a nu prejudicia în mod semnificativ” (DNSH – „Do No Significant Harm”), prevăzute în Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01). 
Potrivit Regulamentului privind Mecanismul de redresare și reziliență, principiul DNSH trebuie interpretat în sensul articolului 17 din Regulamentul (UE) 2020/852 („Regulamentul privind taxonomia”), conform căruia noțiunea de „prejudiciere în mod semnificativ” pentru cele șase obiective de mediu vizate de Regulamentul privind taxonomia.
Realizarea lucrărilor de intervenție are drept scop scăderea consumului anual de energie finală în clădirile publice, prin creșterea performanței energetice a imobilelor, respectiv reducerea consumurilor energetice în condițiile îmbunătățirii izolației termice a anvelopei imobilelor, utilizarea surselor de energie regenerabilă, pentru asigurarea necesarului de energie a clădirilor. Clădirile studiate au următoarele destinații:
· Clădire colegiu – clădire destinata pentru învățământ, săli de clasă și partea administrativă a liceului;
· Clădire internat nr.1 – clădire destinată pentru cazare, camere cu 2, 3 si 4 paturi;
· Clădire cantină – clădire destinata elevilor din cămine pentru luarea meselor.
 Din punct de vedere juridic, parcela aparține Domeniului Public al Municipiului Timișoara, conform CF 411536, nr. cad. 26614/1, în suprafața de 21 110 mp.
Conform extrasului CF, terenul este liber de sarcini.
Clădirea este racordată la toate utilitățile tehnico-edilitare, canalizare, apa caldă menajeră, apă rece menajeră, electricitate, energie termică pentru încălzire. 
Construcția proiectată se încadrează la CATEGORIA “C” DE IMPORTANȚĂ (conform HGR nr. 766/1997) și la CLASA "III" DE IMPORTANȚĂ (conform Normativului P100/2013). 

Caracteristici tehnice și parametrii specifici  

	Nr.
crt.
	IMOBIL
	Regim de  
 înălțime
	Supraf. constr.
	Supraf. desf.
	Clasa de    
import.
	Categ. de 
import.
	Val.
Invent.
	An exec.

	1.
	Clădire Scoala
	Sp+P+2E
	1095,0mp
	4307,72mp
	II
	C
	8.023.499,00 lei
	1972

	2.
	Clădire Cantina
	P+1E
	799,0mp
	1534,26mp
	II
	C
	
	1973

	3.
	Clădire Internat
	Sp+P+3E
	713.0mp
	2827,0mp
	II
	C
	
	1972


Analiza se face pe 3 corpuri aflate în incinta Liceului Alimentar. În momentul de față la toate cele 3 clădiri se înregistrează consumuri energetice mari. 
Realizarea lucrărilor de intervenție are drept scop scăderea consumului anual de energie finală în clădirile publice, prin creșterea performanței energetice a imobilelor, respectiv reducerea consumurilor energetice în condițiile îmbunătățirii izolației termice a anvelopei imobilelor, utilizarea surselor de energie regenerabilă, pentru asigurarea necesarului de energie a clădirilor.

a) Descrierea principalelor lucrări de intervenție

ARHITECTURA SI  REZISTENTA

Intervențiile propuse la cele 3 clădiri sunt lucrări destinate creșterii eficienței energetice ale clădirilor. Astfel lucrările nu cuprind intervenții funcționale.
Lucrările se referă la realizarea reabilitării termice ale clădirilor si creșterea eficientei energetice.
În scopul creșterii eficienței energetice a clădirilor se vor realiza următoarele:

A. Reabilitare termică a elementelor de anvelopă a clădirii
· înlocuirea tâmplăriei exterioare existente, inclusiv a celei aferente accesului în clădire, cu tâmplărie termoizolantă cu performanță ridicată
· înlocuirea tâmplăriei interioare (uși de acces și ferestre) către spațiile neîncălzite sau insuficient încălzite
· izolarea termică a faţadei 
· termoizolarea planşeului peste ultimul nivel cu sisteme termoizolante
 izolarea termică a planşeului peste subsolul partial de la 2 cladiri.
B. Reabilitare termică a sistemului de încălzire si a sistemului de furnizare a apei calde de consum
· refacerea instalatiei de distributie a agentului termic între punctul de racord si planseul peste subsol/canal termic, inclusiv izolarea termică a acesteia, în scopul reducerii pierderilor termice, precum si montarea robinetelor cu cap termostatic la radiatoare si a robinetelor de presiune diferentială la baza coloanelor de încălzire în scopul cresterii eficienþei sistemului de încălzire prin autoreglarea termohidraulică a retelei;
· înlocuirea cu corpurilor de încălzire existent cu radiatoare noi
· înlocuirea instalatiei de distributie a agentului termic pentru încălzire si apă caldă de consum, inclusiv de legătură între cele 3 clădiri eligibile care fac obiectul proiectului.
Pentru asigurarea apei calde menajere se  propune proiectarea unei stații de preparare apa calda menajera (ACM)  care sa deservească cladirile aferente de mai sus. Aceasta stație se va amenaja in incinta clădirii cantinei.
	Prepararea apei calde menajere se va face utilizând atât agentul primar de la punctul termic cat si bateria de panouri solare montate pe clădirea cantinei. Distributia ACM de la stația proiectata pana la fiecare clădire, se va asigura cu o noua retea de conducte preizolate in incinta.    
C. Asigurarea ventilării aerului interior
· Tâmplăria noua care se va monta va avea sistem propriu de drenare, prin dirijarea controlata a condensului si a apei către exteriorul construcției; 
· Sticla tâmplăriei va fi prevăzută cu grile de ventilație.

D. Reabilitarea instalațiilor de iluminat în clădiri
· Înlocuirea completa a instalației de iluminat;
· Înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață - tehnologie LED.
· instalarea de corpuri de iluminat cu senzori de mișcare, acolo unde acestea se impun si in anumite intervale orare pentru economie de energie.

E. Sisteme de management energetic
· montarea unor sisteme inteligente de contorizare, urmărire și înregistrare a consumurilor energetice
· clădirea este racordata la sistemul centralizat de producere si furnizare a energiei termice

F. Sisteme alternative de producere a curentului electric
· instalarea sistemului de alimentare cu energie utilizând surse regenerabile  de energie - instalații cu panouri solare fotovoltaice.

G. Echiparea cu stații de încărcare pentru mașini electrice.
· Se vor realiza 4 stații de reîncărcare pentru vehiculele electrice, precum si a tubulaturii aferente

Clădirea existentă a scolii se conformează Normativului privind adaptarea clădirilor civile si spațiului urban la nevoile individuale ale persoanelor cu handicap – Indicativ NP-051/2012, in mai multe privințe, astfel:
· Rampa de acces clădire
· Ușă de acces si platforma de acces clădire
· Mobilier adaptat in sălile de curs pentru elevi cu mobilitate redusa.

Astfel se vor realiza lucrări de termosistem la toate clădirile, se vor reface izolațiile termice și hidrofuge la acoperișul clădirilor.
Soluțiile pentru realizarea termosistemelor trebuie să respecte cerintele ETICS (External Insulation Composite Systems with rendering) conform standardului SR EN 13499 :2004 sau conform ghidului european ETAG 004, aflat sub Directiva Europeana 89/106 – Directiva produselor pentru construcții. 
Analiza financiara constă  in compararea costurilor investitionale cu beneficiile marginale (excedentele operationale) rezultate din compararea variantei ,,cu utilizarea ca termosistem a polistirenului”  respectiv cea cu ,,utilizarea ca termosistem a vatei bazaltice”. 

INDICATORI MAXIMALI

	Nr. Crt.
	Denumirea capitolelor si subcapitolelor de cheltuieli
	Valoare
(fara TVA) 
	TVA
	Valoare
(cu TVA) 

	
	
	Lei
	Lei
	Lei

	1
	2
	3
	4
	5

	 

	CAPITOL 1 Cheltuieli pentru obtinerea si amenajarea terenului

	TOTAL CAPITOL 1
	332.800,00
	63.232,00
	396.032,00

	 

	CAPITOL 2 Cheltuieli pentru asigurarea utilităților necesare obiectivului de investitii

	TOTAL CAPITOL 2
	1.891.000,00
	359.290,00
	2.250.290,00

	 

	CAPITOL 3 Cheltuieli pentru proiectare si asistenta tehnica

	TOTAL CAPITOL 3
	485.900,00
	91.732,00
	577.632,00

	 

	CAPITOL 4 Cheltuieli pentru investitia de baza

	TOTAL CAPITOL 4
	19.037.697,00
	3.617.162,43
	22.654.859,43

	 

	CAPITOL 5 Alte cheltuieli

	TOTAL CAPITOL 5
	4.628.507,45
	839.465,23
	5.467.972,68

	 

	CAPITOL 6 Cheltuieli pentru probe tehnologice si teste

	6.1
	Pregatirea personalului de exploatare
	0,00
	0,00
	0,00

	6.2
	Probe tehnologice si teste
	0,00
	0,00
	0,00

	TOTAL CAPITOL 6
	0,00
	0,00
	0,00

	 

	TOTAL GENERAL
	26.375.904,45

	4.970.881,66
	31.346.786,11

	din care C+M (1.2+1.3+1.4+2+4.1+4.2+5.1.1)
	19.115.400,00
	3.631.926,00
	22.747.326,00



	CLĂDIRE ȘCOALĂ

	Indicator
	Clădire nereabilitată
	Cladire reabilitată
	Reducerea consumului

	Consumul anual specific de energie pentru încălzire (kWh/mp*an)
	210,77
	63,34
	147.43

	Consumul anual specific de energie pentru preparare apa caldă menajeră (kWh/mp*an)
	14,29
	14,29
	0,00

	Consumul anual specific pentru iluminat (kWh/mp*an)
	5,58
	5,49
	0,09

	Energie regenerabilă (kWh/mp*an)
	0,00
	11,08
	0,00

	Energie neregenerabilă (kWh/mp*an)
	230,64
	79,28
	151,36

	Consumul anual de energie primară (kWh/mp*an)
	221,67
	86,35
	135,32

	Emisii CO2 (kg/mp*an)
	54,51
	19,31
	35,20

	CLĂDIRE CANTINĂ

	Indicator
	Clădire nereabilitată
	Cladire reabilitată
	Reducerea consumului

	Consumul anual specific de energie pentru încălzire (kWh/mp*an)
	192,83
	61,08
	131,75

	Consumul anual specific de energie pentru preparare apa caldă menajeră (kWh/mp*an)
	50,84
	44,85
	5,99

	Consumul anual specific pentru iluminat (kWh/mp*an)
	5,30
	5,12
	0,19

	Energie regenerabilă (kWh/mp*an)
	0,00
	11,66
	0,00

	Energie neregenerabilă (kWh/mp*an)
	248,97
	96,65
	152,32

	Consumul anual de energie primară (kWh/mp*an)
	238,06
	112,49
	125,57

	Emisii CO2 (kg/mp*an)
	58,96
	22,67
	36,29

	CLĂDIRE INTERNAT

	Indicator
	Clădire nereabilitată
	Clădire reabilitată
	Reducerea consumului

	Consumul anual specific de energie pentru încălzire (kWh/mp*an)
	133,30
	78,81
	54,49

	Consumul anual specific de energie pentru preparare apa caldă menajeră (kWh/mp*an)
	42,28
	42,28
	0,00

	Consumul anual specific pentru iluminat (kWh/mp*an)
	5,62
	5,27
	0,35

	Energie regenerabilă (kWh/mp*an)
	0,00
	12,74
	0,00

	Energie neregenerabilă (kWh/mp*an)
	181,20
	112,27
	68,93

	Consumul anual de energie primară (kWh/mp*an)
	176,26
	127,25
	49,00

	Emisii CO2 (kg/mp*an)
	42,65
	26,06
	16,59

